Diari Oficial de la Generalitat Valenciana


Sumari del DOGV 10156, del 28-02-2025 (2025/2531)

RESOLUCIÓ de 13 de febrer de 2025, del Vicerectorat d’Ordenació Acadèmica i Professorat, per la qual es convoca un concurs públic per a la provisió de places de professorat ajudant doctor (Convocatòria AJD-01-2025).
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10803

Data del DOGV
:   28-02-2025

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2025/2531

CVE
:   KHKK-H-1124-3301

Data del document
:   13-02-2025

Organisme emissor
:   Universitat Jaume I de Castelló

Tipus de document
:   Resolució

D’acord amb l’article 78 de la Llei orgànica 2/2023, de 22 de març, del sistema universitari (LOSU).

Atès el que disposa el Decret 174/2002 de 15 d’octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari,

Vist el que estableix l’article 77.1 de la Llei orgànica 2/2023, de 22 de març, del sistema universitari (LOSU), en l’exercici de les competències que li atribueix l’article 50 d’aquesta Llei i les atribucions que s’estableixen en l’article 108 del Decret 95/2021, de 9 de juliol, d’aprovació dels Estatuts de la Universitat Jaume I i la competència atribuïda en l’article 71 dels Estatuts.

RESOLC

*Primer*

Convocar un concurs de selecció per a la provisió de les places de professorat ajudant doctor que s’assenyalen en l’annex II d’aquesta resolució.

*Segon*

Aprovar les bases que regeixen aquesta convocatòria i que figuren en l’annex I.

*Tercer*

Publicar les bases de la convocatòria en el *Diari Oficial de la Generalitat Valenciana*  (DOGV) i en el tauler d’anuncis oficial de la Universitat Jaume I (TAO-UJI).

La publicació en el DOGV és la que es prendrà com a referència a efectes del còmput de terminis per a la presentació de sol·licituds de participació. La resta dels actes administratius derivats d’aquesta convocatòria es publicaran únicament al TAO-UJI.

*Quart*

Informar que contra aquesta resolució, que posa fi a la via administrativa, i de conformitat amb el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, es pot interposar, amb caràcter potestatiu, recurs de reposició davant del mateix òrgan que l’haja dictada, en el termini d’un mes comptador des de l’endemà de la recepció de la notificació, o bé, directament i de conformitat amb el que es disposa en l’article 69.2 de la Llei 36/2011, de 10 d’octubre, reguladora de la jurisdicció social, una demanda laboral davant dels jutjats socials de la ciutat de Castelló de la Plana, dins del termini de dos mesos comptadors des que s’haja d’entendre exhaurida la via administrativa. Tot això sense perjudici de qualsevol altre recurs o acció que es considere procedent.

Castelló de la Plana, 13 de febrer de 2025

(p.d. DOGV 9349, 27.05.2022)

Joaquín Beltrán Arandes

Vicerector d'Ordenació Acadèmica i Professorat

ANNEX I

*Bases de la convocatòria*

*Primera. Normes generals*

Aquest concurs es regeix pel que disposa la Llei orgànica 2/2023, de 22 de març, del sistema universitari (LOSU); el Reial decret legislatiu 5/2015, de 30 d’octubre, pel qual s’aprova el text refós de l’Estatut bàsic de l’empleat públic; el Decret 174/2002, de 15 d’octubre, del Consell, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari; els Estatuts de la Universitat Jaume I, aprovats pel Decret 95/2021, de 9 de juliol, del Consell; el Reglament de selecció del personal docent i investigador de la Universitat Jaume I (aprovat pel Consell de Govern de 17 de juliol de 2024); la Instrucció del vicerector d’Ordenació Acadèmica i Professorat per a regular la constitució de les comissions de selecció de places de personal docent i investigador de la Universitat Jaume I (aprovada pel Consell de Direcció el 6 de febrer de 2024), pel que disposen altres normes de caràcter general que resulten d’aplicació i pel que es disposa en aquestes bases.

Aquesta convocatòria s’acull al Programa d’incorporació de talent docent i investigador a les universitats públiques espanyoles, en execució del que es disposa en el capítol IV de la LOSU.

*Segona. Requisits*

Per poder participar en aquest concurs, les persones interessades han de complir els requisits següents:

2.1. De caràcter general

1. Tenir complits els setze anys i no haver superat l’edat de jubilació establerta.

2. No patir malaltia ni discapacitat física o psíquica que impedisca el desenvolupament de les funcions corresponents a les places convocades.

3.          Les persones estrangeres no comunitàries i les que no puguen ésser incloses en l’àmbit d’aplicació dels tractats internacionals signats per la Unió Europea i ratificats per Espanya han de disposar de permís de residència i de treball abans de la formalització dels contractes corresponents.

4. No haver estat separat o separada, mitjançant expedient disciplinari, del servei de les administracions públiques o dels òrgans constitucionals o estatutaris de les comunitats autònomes, ni estar inhabilitat o inhabilitada per a l’exercici d’ocupacions o càrrecs públics o per a l’accés al cos o escala funcionarial. Les persones aspirants que no tinguen la nacionalitat espanyola han d’acreditar igualment que no es troben inhabilitades o en situació equivalent, i que no estan sotmeses a sanció disciplinària o equivalent que impedisca, en el seu estat, l’accés a la funció pública.

5. Estar en possessió de la titulació superior que els habilite per impartir la docència.

2.2. De caràcter específic

a) Estar en possessió del títol de doctorat.

b) Estar en possessió de la titulació específica o dels requisits específics de llengua que apareixen en l’annex II.

La concurrència d’aquests requisits es refereix a la data d’expiració del termini fixat per a la presentació de sol·licituds.

*Tercera. Presentació de sol·licituds*

3.1. El termini per a presentar la sol·licitud de participació en aquest concurs és de deu dies comptadors des de l’endemà de la publicació de la convocatòria en el DOGV.

Tots els terminis assenyalats en aquesta convocatòria s’entenen que són hàbils, tot excloent del còmput els dissabtes, diumenges i els declarats festius.

Les sol·licituds s’han de presentar per via electrònica. Per presentar la sol·licitud cal posseir un certificat digital de signatura electrònica, el DNI electrònic o el sistema d’identificació Rc@ej. El tractament de la informació per mitjans electrònics tindrà en compte el que estableix la Llei orgànica 3/2018, de 5 de desembre, de protecció de dades personals i garantia dels drets digitals, i altres disposicions que siguen aplicables.

Quan s’utilitze l’opció «Registrar compte amb nom d’usuari» s’ha d’adjuntar una còpia del DNI. La sol·licitud s’ha de formalitzar en línia en el Registre electrònic de la Universitat Jaume I, mitjançant l’enllaç corresponent del TAO-UJI:

<https://www.uji.es/seu/info-adm/tao/>.

La sol·licitud per participar en el concurs ha d’estar correctament emplenada, segons el model que publica la Universitat amb la convocatòria. En aquesta sol·licitud, la persona aspirant ha de fer constar el codi de la plaça a la qual opta, que apareix en l’annex I d’aquesta convocatòria.

A la sol·licitud s’han d’adjuntar els documents, per mitjans electrònics i en format PDF, que acrediten que es reuneixen els requisits establerts per participar en el concurs corresponent, així com els mèrits al·legats.

Necessàriament, cal adjuntar la documentació següent a la sol·licitud de participació:

– Sol·licitud de plaça/currículum, segons el model que figura juntament amb la convocatòria.

–  Document nacional d’identitat o, en el cas de les persones estrangeres, el document en vigor que acredite la identitat i la data de naixement.

– Justificació dels requisits exigits a la convocatòria.

– Justificació dels mèrits al·legats.

– Justificant de l’ingrés o l’abonament de la quantitat de 30 euros o de la bonificació o exempció del pagament.

– Document que acredite estar en possessió del títol de doctorat.

– Document que acredite estar en possessió del certificat de coneixements de nivell de llengües corresponent per a les places amb aquest requisit.

Les persones que opten a més d’una plaça han de presentar una sol·licitud per a cadascuna, acompanyada en cada cas de la documentació complementària, i pagar la taxa corresponent. La Universitat pot requerir en qualsevol moment els originals dels documents presentats.

3.2. Traducció de documents. Els documents acreditatius dels requisits presentats en un idioma diferent dels oficials de la Universitat Jaume I s’han de presentar acompanyats de la seua traducció jurada a qualsevol dels idiomes oficials de la Universitat Jaume I.

3.3. Drets d’examen i forma de pagament

L’import de la taxa per drets d’examen és de 30 euros.

3.3.1. Bonificacions

Els membres d’una família nombrosa de categoria general o d’una família monoparental de categoria general gaudeixen d’una bonificació del cinquanta per cent de la quota íntegra, és a dir, la taxa que han de pagar és de 15 euros.

3.3.2. Exempcions

Gaudeixen d’exempció del pagament de la taxa:

a) Les persones que formen part d’una família nombrosa de categoria especial o d’una família monoparental de categoria especial.

b) Les víctimes d’actes de violència sobre la dona que acrediten aquesta condició mitjançant qualsevol dels mitjans de prova previstos en els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l’àmbit de la Comunitat Valenciana.

c) Les persones amb un grau de discapacitat igual o superior al 33 %.

d) Les persones que estiguen en situació d’exclusió social si aquesta és acreditada per l’òrgan competent en matèria de benestar social de l’ajuntament de residència.

3.3.3. Forma de pagament

El pagament de la taxa s’ha de realitzar mitjançant targeta de crèdit o dèbit, a través de l’enllaç previst en la corresponent convocatòria publicada en el TAO-UJI. Si es té dret a una bonificació s’ha d’elegir l’opció corresponent.

3.3.4. Juntament amb la sol·licitud, s’ha d’acompanyar el certificat acreditatiu de la bonificació o exempció del pagament de la taxa.

L’abonament dels drets d’examen o, si escau, la justificació de la concurrència d’alguna de les causes d’exempció total o parcial d’aquest, s’ha de realitzar dins de termini de presentació de sol·licituds. En cas contrari, es procedirà a l’exclusió de la persona sol·licitant. En cap cas el pagament de la taxa dels drets d’examen o la justificació de la concurrència d’alguna de les causes d’exempció total o parcial d’aquest suposa la substitució del tràmit de presentació, en temps i forma, de la sol·licitud de participació en el procés selectiu.

3.3.5. Procedirà la devolució de les taxes per drets d’examen únicament en els supòsits i a través dels procediments contemplats en l’article 1.2-6 de la Llei 20/2017, de 28 de desembre, de la Generalitat, de taxes.

*Quarta. Mèrits al·legats*

4.1. Els mèrits al·legats en el currículum que no s’hagen justificat documentalment no es tindran en compte en la resolució del concurs.

4.2. No poden ser valorats els mèrits específics que apareguen com a requisits en la convocatòria.

4.3. La concurrència dels mèrits ha d’estar referida a la data de finalització del termini per a sol·licitar participar en el concurs.

4.4. Els documents acreditatius dels requisits que estiguen redactats en un idioma diferent als oficials de la Universitat Jaume I s’han de presentar acompanyats de la traducció jurada a qualsevol dels idiomes oficials de la Universitat Jaume I.

4.5. Les persones que aspiren a les places perfilades amb docència en català han de justificar els coneixements de català mitjançant l’acreditació de coneixements de nivell, d’acord amb les [taules d’equivalències d’idiomes](https://www.uji.es/serveis/slt/base/adf/arxiugral/arxiuacreditacio/taulesequiv/)  de la Universitat Jaume I (aprovades en la sessió núm. 11/22, de 14 de desembre de 2022, del Consell de Govern de la Universitat Jaume I).

4.6. Les persones que aspiren a les places perfilades amb docència en anglés han de justificar els coneixements d’aquest idioma mitjançant l’acreditació de coneixements de nivell, d’acord amb les [taules d’equivalències d’idiomes](https://www.uji.es/serveis/slt/base/adf/arxiugral/arxiuacreditacio/taulesequiv/)  de la Universitat Jaume I (aprovades en la sessió núm. 11/22 de 14 de desembre de 2022, del Consell de Govern de la Universitat Jaume I).

*Cinquena. Llistes provisionals i definitives de persones admeses i excloses*

5.1. En finalitzar el termini de presentació de sol·licituds, el Servei de Recursos Humans exposarà en el TAO-UJI la resolució provisional de persones admeses i excloses per a cadascuna de les places convocades. El termini per reclamar contra aquesta resolució o esmenar errors o omissions és de deu dies comptadors des de la publicació. En finalitzar aquest termini, es farà pública la resolució definitiva de persones admeses i excloses.

5.2. En el cas que totes les sol·licituds presentades s’ajusten en tots els seus extrems a la convocatòria, es podrà publicar directament la resolució definitiva de persones admeses.

*Sisena. Comissions de selecció*

6.1. La composició de les comissions de selecció s’ha d’efectuar d’acord amb l’article 21 del Reglament de selecció del personal docent i investigador de la Universitat Jaume I i amb les bases primera i tercera de la Instrucció per a regular la constitució de les comissions de selecció de places de personal docent i investigador de la Universitat Jaume I (aprovada pel Consell de Direcció el 5 de juny de 2024).

6.2. El règim de funcionament de les comissions es regirà d’acord amb el que s’estableix en l’article 23 del Reglament de selecció del personal docent i investigador de la Universitat Jaume I.

*Setena. Procediment, principis de selecció i barems*

7.1. El procés de selecció consisteix en la valoració dels mèrits avaluables de les persones aspirants, per a la qual cosa són aplicables els criteris generals d’avaluació i els barems específics a què fa referència l’apartat següent d’aquesta convocatòria.

Les comissions de selecció poden acordar de forma justificada avaluar les candidatures amb millor puntuació mitjançant una entrevista personal, presencial o a través dels mitjans de videoconferència oferts per la mateixa Universitat, que permeten garantir la identitat i les intervencions de les persones participants. En l’acord de celebració de l’entrevista se n’ha de fer públic el contingut. La puntuació màxima d’aquesta entrevista és de 20 punts, que se sumaran a la resta dels mèrits.

7.2. La valoració dels mèrits s’ha de realitzar d’acord amb l’article 29 del Reglament de selecció del personal docent i investigador de la Universitat Jaume I.

7.3. Els [barems](https://www.uji.es/serveis/rrhh/base/pdi/barems/)  generals i específics de cada departament, si s’escau, són els que hi ha publicats a la pàgina web del Servei de Recursos Humans.

7.4. El procés de selecció es pot iniciar abans que finalitze el termini de reclamacions a la resolució provisional de persones admeses i excloses, sempre que la resolució definitiva es publique abans o alhora que la resolució de provisió de la plaça.

*Vuitena. Proposta de contractació*

8.1. La comissió de selecció ha d’emetre l’acta de proposta de contractació i l’ha de remetre al Rectorat o al Vicerectorat competent. Aquesta proposta ha d’anar acompanyada de la puntuació final, desglossada en cada apartat general i en cada subapartat per a cadascun dels candidats avaluats, d’acord amb els barems aplicats. L’aplicació dels coeficients correctors previstos en els barems ha d’estar explícitament motivada.

8.2. La resolució de provisió de la plaça s’ha de publicar en el TAO-UJI, amb la puntuació final de les persones valorades per ordre de prelació, i s’ha d’exposar fins que finalitze el termini d’interposició de recurs. També s’enviarà un SMS per comunicar que s’ha publicat el resultat a les persones que hagen facilitat un número de telèfon mòbil.

8.3. Per subscriure’s a l’enviament d’SMS, cal facilitar un número de telèfon mòbil en la sol·licitud/currículum presentada. Amb aquesta subscripció, la persona interessada rebrà informació de qualsevol publicació i/o actualització relativa al concurs en el qual participa.

*Novena. Documentació que han d’aportar les persones seleccionades*

9.1. Les persones proposades han d’aportar la documentació següent:

a) Una fotografia de carnet.

b) Còpia escanejada del DNI, NIF o, si escau, NIE.

c) Còpia de la targeta de la Seguretat Social, MUFACE o altres.

d) [Imprès de dades personals](https://ujiapps.uji.es/ade/rest/storage/EYHOYI9WETAKBLGTLOAGKSRGQD8NIYHC).

e) [Imprès de domiciliació de nòmina](https://ujiapps.uji.es/ade/rest/storage/e9892acb-eb58-4265-b3ae-b526583c2f72?guest=true).

f) [Imprès de l’IRPF, retencions del treball personal. Comunicació de dades al pagador](https://ujiapps.uji.es/ade/rest/storage/7c99645a-d529-4a63-8d16-ff9195ac8a9e?guest=true).

9.2. El personal docent i investigador contractat laboral ha de respectar el que preveu la Llei 53/1984, de 26 de desembre, d’incompatibilitats del personal al servei de les administracions públiques, i les disposicions que la desenvolupen. Per aquest motiu, ha de presentar un[imprès de declaració d’incompatibilitat,](https://ujiapps.uji.es/ade/rest/storage/5331f889-460e-4077-82c4-0ec4728a7105?guest=true)  en el qual també s’ha de declarar que es comunicarà l’inici de qualsevol altra activitat laboral al Servei de Recursos Humans.

La falsedat en la declaració jurada, no complir la tramitació de la corresponent compatibilitat o la denegació d’aquesta són causes d’extinció del corresponent contracte.

*Desena. Formalització dels contractes*

10.1. Característiques dels contractes

La finalitat del contracte és desenvolupar les capacitats docents i de recerca i, si escau, de transferència i intercanvi del coneixement i d’acompliment de funcions de govern de la Universitat, d’acord amb el que estableix l’article 78 de la LOSU.

El contracte és de caràcter temporal i comporta una dedicació a temps complet. El professorat ajudant doctor desenvoluparà tasques docents fins a un màxim de 180 hores lectives per curs acadèmic, de manera que l’activitat docent resulte compatible amb el desenvolupament de tasques de recerca per atendre els requeriments per a la seva futura acreditació.

La durada del contracte serà de sis anys. Transcorreguts els tres primers anys del contracte, la Universitat realitzarà una avaluació orientativa de l’acompliment del professorat ajudant doctor.

Les retribucions són les que s’estableixen en el Decret 83/2023, de 2 de juny, del Consell, pel qual es modifica el Decret 174/2002, de 15 d’octubre, del Consell, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari.

10.2. Les persones seleccionades per a les places de professorat ajudant doctor han de manifestar per escrit en el termini de dos dies, comptadors des de l’endemà de la publicació de la resolució de la comissió de selecció, l’acceptació del contracte que se’n puga derivar.

La signatura del contracte per part de la persona seleccionada haurà de produir-se abans de cinc dies, comptadors des de l’endemà de la recepció de la notificació que a aquests efectes enviaran els serveis administratius que corresponen.

10.3. Quan, per causa no imputable a l’administració, la persona més valorada per la comissió de selecció no signe el contracte o bé renuncie a signar-lo, es contractarà la següent persona per ordre de puntuació, sempre que arribe a la puntuació mínima establerta en el barem de la convocatòria.

10.4. Malgrat el que s’estableix en els paràgrafs anteriors i amb caràcter extraordinari, el Rectorat, a petició de la persona interessada, podrà suspendre els terminis de signatura del contracte quan, per motius acreditats de força major o cas fortuït, li siga impossible o extraordinàriament dificultosa la incorporació a la Universitat en els terminis establerts. En qualsevol cas, es resoldrà la petició de suspensió prèvia ponderació motivada dels interessos públics i el contingut de les al·legacions de la persona interessada, previ informe del departament, especialment quan els requeriments docents facen necessària la incorporació immediata de la persona adjudicatària de la plaça, per estar previst l’inici de la docència.

*Onzena. Protecció de dades personals*

11.1. En compliment del que es preveu en el Reglament general de protecció de dades UE 2016/679 i la Llei orgànica 3/2018, de 5 de desembre, de protecció de dades personals i garantia dels drets digitals, s’informa que el responsable del tractament de les dades tractades que són objecte d’aquesta convocatòria és la Universitat Jaume I de Castelló.

11.2. La base legal per al tractament de les dades personals és la necessitat de gestionar el procediment de selecció de personal i provisió de llocs de treball d’aquesta convocatòria.

11.3. No estan previstes cessions o transferències internacionals de les dades personals tractades.

11.4. La Universitat Jaume I informa sobre la possibilitat d’exercir els drets d’accés, de rectificació, de cancel·lació i, si escau, d’oposició, que preveuen els articles 12 a 18 de la Llei orgànica 3/2018, de 5 de desembre. Aquests drets s’han d’exercir, per escrit, davant la Secretaria General de la Universitat: sol·licitud genèrica.

11.5. En cas de reclamació, l’autoritat competent és l’Agència Espanyola de Protecció de Dades.

11.6. Les dades s’han de conservar en virtut de la legislació aplicable a aquest tractament.

ANNEX III

*Barem per al professorat ajudant doctor*

|  |  |
| --- | --- |
| EXPEDIENT/FORMACIÓ ACADÈMICA | Màx. 10 punts |
| A1. Estudis de llicenciatura, grau o diplomatura   |  |  | | --- | --- | | 1. | Expedient acadèmic del grau, llicenciatura o diplomatura. |     |  |  | | --- | --- | | 2. | Premi extraordinari o equivalent de grau, llicenciatura o diplomatura. |     |  |  | | --- | --- | | 3. | Premi autonòmic o equivalent de grau, llicenciatura o diplomatura. |     |  |  | | --- | --- | | 4. | Premi nacional de grau, llicenciatura o diplomatura. | | Màx. 3 punts |
| A2. Estudis de postgrau   |  |  | | --- | --- | | 1. | Màster oficial vinculat amb el perfil de la plaça. |     |  |  | | --- | --- | | 2. | Premi extraordinari de màster. |     |  |  | | --- | --- | | 3. | Altres màsters universitaris. |     |  |  | | --- | --- | | 4. | Cursos de doctorat + DEA. | | Màx. 3 punts |
| A3. Estudis de doctorat   |  |  | | --- | --- | | 1. | Títol de doctorat. |     |  |  | | --- | --- | | 2. | Premi extraordinari de doctorat. |     |  |  | | --- | --- | | 3. | Mencions al títol de doctor (internacional, cotutela, industrial). | | Màx. 4 punts |
|  |  |
| DOCÈNCIA UNIVERSITÀRIA I FORMACIÓ DOCENT | Màx. 20 punts |
| B1. Docència impartida   |  |  | | --- | --- | | 1. | Docència en títols oficials. |     |  |  | | --- | --- | | 2. | Docència en títols propis. |      3. Altra docència universitària impartida: cursos de formació docent universitària, cursos de formació transversal en programes de doctorat, cursos en programes d’estudis per a estrangers, extensió universitària, formació permanent, etc.  4. Supervisor/a d’empresa o institució de pràctiques externes curriculars.  En tots els apartats s’ha d’aplicar un coeficient corrector de 0,5 a la docència no impartida en universitats públiques. El màxim de crèdits docents a computar per curs acadèmic és de 24. | Màx. 12 punts |
| B2. Formació docent universitària  a) Direcció de projectes d'innovació educativa.  b) Participació en projectes d'innovació educativa.  c) Cursos rebuts de formació docent universitària impartits per universitats.  d) Elaboració de material docent.  e) Comunicació a congressos docents en l'àmbit de la plaça.  f) Finançament per a estada docent amb convocatòria pública competitiva. | Màx. 6 punts |
| B3. Gestió acadèmica  a) Coordinació acadèmica (curs, pràctiques...).  b) Tutorització d'estudiantat d'intercanvi, de beques de col·laboració o d'iniciació a la investigació. | Màx. 2 punts |
| B4. Direcció de TFG i TFM | Màx. 1 punt |
| B5. Resultats Docentia (avaluació docent)  - S'ha de considerar el valor mitjà de tots els anys. | Màx. 2 punts |
| C) INVESTIGACIÓ I TRANSFERÈNCIA DE CONEIXEMENT | Màx. 55 punts |
| C1. Activitat investigadora i de transferència realitzada   |  |  | | --- | --- | | 1. | Publicacions en revistes científiques de caràcter internacional/nacional. |     |  |  | | --- | --- | | 2. | Publicació de llibres i capítols de llibres científics de caràcter internacional/nacional (incloent-hi traduccions i edicions crítiques). |     |  |  | | --- | --- | | 3. | Creacions artístiques. |     |  |  | | --- | --- | | 4. | Aportacions a congressos científics i exposicions artístiques de caràcter internacional/nacional. |     |  |  | | --- | --- | | 5. | Participació en projectes d’investigació i innovació, com a persona investigadora responsable o membre de l’equip d’investigació, en convocatòries públiques competitives. |     |  |  | | --- | --- | | 6. | Participació en contractes i convenis d’investigació, transferència i innovació, com a persona investigadora responsable o membre de l’equip d’investigació. |     |  |  | | --- | --- | | 7. | Direcció de tesis doctorals. |     |  |  | | --- | --- | | 8. | Tutorització de personal investigador postdoctoral. |     |  |  | | --- | --- | | 9. | Dades, codis i software. |     |  |  | | --- | --- | | 10. | Patents i registres de propietat intel·lectual. |     |  |  | | --- | --- | | 11. | Valorització del coneixement: llicències de propietat industrial o intel·lectual, creació d’EBC, etc. |     |  |  | | --- | --- | | 12. | Premis d’investigació de rellevància. |     |  |  | | --- | --- | | 13. | Altres mèrits d’investigació i transferència. | | Màx. 30 punts |
| C2. Llocs i contractes d'investigació, transferència i innovació exercits   |  |  | | --- | --- | | 1. | Contractació laboral vinculada a programes de formació predoctoral dirigits a la realització d'un doctorat amb convocatòria pública competitiva: fins a 2,5 punts/any, en funció de l'afinitat. |     |  |  | | --- | --- | | 2. | Contractació laboral vinculada a programes de formació postdoctoral amb convocatòria pública competitiva: fins a 4 punts/any, en funció de l'afinitat. |     |  |  | | --- | --- | | 3. | Contractes laborals vinculats a activitats d'investigació i transferència: fins a 2 punts/any. |     |  |  | | --- | --- | | 4. | Certificació R3: 10 punts. | | Màx. 20 punts |
| C3. Accions de mobilitat   |  |  | | --- | --- | | 1. | Estades en altres universitats, centres d'investigació o empreses nacionals (durada mínima 1 mes). |     |  |  | | --- | --- | | 2. | Estades en altres universitats, centres d'investigació o empreses internacionals (durada mínima 1 mes). | | Màx. 5 punts |
| C4. Accions de divulgació científica   |  |  | | --- | --- | | 1. | Participació en projectes de divulgació finançats en convocatòries públiques competitives. |     |  |  | | --- | --- | | 2. | Participació en projectes de ciència ciutadana. |     |  |  | | --- | --- | | 3. | Participació en fires de divulgació científica. | | Màx. 2 punts |
| C5. Formació investigadora  Cursos de formació en competències investigadores segons el "ResearchComp: The European Competence Framework for Researchers". | Màx. 2 punts |
|  |  |
| D) CONEIXEMENTS DE VALENCIÀ AMB ACREDITACIÓ OFICIAL | Màx. 5 punts |
| Nivell C2 acreditat (5 punts)  Nivell C1 acreditat (3,5 punts)  Nivell B2 acreditat (2,5 punts)  Nivell B1 acreditat (1 punt)  Nivell A acreditat (0,5 punts) |  |
|  |  |
| E) CONEIXEMENTS D’ANGLÈS AMB ACREDITACIÓ OFICIAL | Màx. 5 punts |
| Nivell C2 acreditat (5 punts)  Nivell C1 acreditat (3,5 punts)  Nivell B2 acreditat (2,5 punts)  Nivell B1 acreditat (1 punt)  Nivell A acreditat (0,5 punts) |  |
|  |  |
| F) ALTRES MÈRITS | Màx. 5 punts |
| - Acreditació per a la figura de professorat ajudant doctor o contractat  doctor/permanent laboral.  - Coneixements d’altres llengües d’interès científic, premis, distincions  honorífiques, informàtica, etc.  - Altres mèrits no considerats en apartats anteriors. |  |
|  |  |
| G) MÈRIT PREFERENT | Màx. 10 punts |
| - Acreditació per a les figures dels cossos docents universitaris.  - Haver exercit en la data de la publicació de la convocatòria activitats docents en universitats públiques espanyoles durant almenys cinc cursos acadèmics dels últims set anys a través dels contractes de professorat associat (DT8 LOSU). |  |

  

ENTREVISTA. Puntuació màxima: 20 punts

Si la comissió de contractació ho considera oportú, pot realitzar una entrevista als candidats i candidates que tindrà el valor afegit de vint punts al barem anterior. A l’entrevista es poden valorar, entre d’altres, els següents aspectes del candidat o candidata:

– Competència en la llengua d’impartició de la docència en els casos en què aquesta siga única. Es considerarà com a requisit l’excel·lència comunicativa en aquesta llengua.

– Exposició dels aspectes metodològics de la docència a impartir segons el perfil de la plaça.

– Claredat, coherència i capacitat argumentativa a l’hora d’exposar el currículum i les perspectives futures en l’àmbit acadèmic.

Coeficients correctors: s’hi ha d’aplicar el coeficient corrector segons la relació al perfil de la plaça (queden exclosos d’aquesta aplicació els apartats D, E, F i G). La determinació del coeficient corrector ha d’efectuar-se ponderant l’adequació al perfil de la plaça de cadascun dels apartats de mèrits afectats i de manera justificada.

1. S’ha de multiplicar el valor del mèrit per 1, si el mèrit particular és afí a l’especialitat de coneixement en la qual es convoca la plaça.

2. S’ha de multiplicar el valor del mèrit per un factor entre 0,5 i 0,75, si el mèrit particular és parcialment afí a l’especialitat de coneixement en la qual es convoca la plaça.

3. S’ha de multiplicar el valor del mèrit per 0,2 si el mèrit particular no és afí a l’especialitat de coneixement en la qual es convoca la plaça.

4. S’ha de multiplicar el valor del mèrit per 0 si el mèrit particular correspon a un àmbit científic diferent al de l’especialitat de coneixement en la qual es convoca la plaça.

Regularització de puntuacions: quan una candidatura, en sumar la puntuació corresponent als mèrits particulars d’algun subapartat d’investigació i docència universitària, supere el límit màxim establert per a aquest apartat, s’ha de reduir proporcionalment la puntuació atorgada a la resta de persones que hi participen dins d’aquest subapartat, de manera que a qui obtinga la màxima puntuació li corresponga el límit superior.

Baremació de llengües: la baremació de mèrits en valencià, en anglès i en altres llengües s’ha de realitzar tenint en compte les taules d’equivalència de llengües aprovades a la Universitat Jaume I publicades pel Servei de Llengües i Terminologia.

En l’aplicació d’aquest barem cal tindre en compte allò establert en els articles 2.4 i 7.3 d’aquest Reglament.

Per a la valoració dels resultats de l’activitat investigadora i de transferència de coneixement es tindrà en consideració la qualitat, el grau de difusió i l’impacte científic i social. També es considerarà la disponibilitat en accés obert dels resultats de l’activitat desenvolupada i l’ús de repositoris institucionals i temàtics, i infraestructures i plataformes obertes.

Esta disposició conté annexos. Consulteu-ne la versió en PDF.